CELEX: 62006CA0248
Language: sk
Date: 2008-03-13 00:00:00
Title: Vec C-248/06: Rozsudok Súdneho dvora (tretia komora) z  13. marca 2008 – Komisia Európskych spoločenstiev/Španielske kráľovstvo (Nesplnenie povinnosti členským štátom — Sloboda usadiť sa — Slobodné poskytovanie služieb — Obmedzenia — Výskum a rozvoj — Režim odpočítania výdavkov vynaložených v cudzine)

9.5.2008   
            
            
               SK
            
            
               Úradný vestník Európskej únie
            
            
               C 116/5
            
         Rozsudok Súdneho dvora (tretia komora) z 13. marca 2008 – Komisia Európskych spoločenstiev/Španielske kráľovstvo
   (Vec C-248/06) (1)
   
   (Nesplnenie povinnosti členským štátom - Sloboda usadiť sa - Slobodné poskytovanie služieb - Obmedzenia - Výskum a rozvoj - Režim odpočítania výdavkov vynaložených v cudzine)
   (2008/C 116/08)
   Jazyk konania: španielčina
   Účastníci konania
   
      Žalobkyňa: Komisia Európskych spoločenstiev (v zastúpení: R. Lyal a L. Escobar Guerrero, splnomocnení zástupcovia)
   
      Žalovaný: Španielske kráľovstvo (v zastúpení: M. Muñoz Pérez, splnomocnený zástupca)
   Predmet veci
   Nesplnenie povinnosti členským štátom – Porušenie článkov 43 ES, 48 ES a 49 ES a článkov 31 a 36 EHP – Režim odpočítania výdavkov v súvislosti s výskumom, rozvojom a technologickou inováciou vykonávanými v cudzine, ktorý je nevýhodnejší ako režim uplatniteľný na výdavky vynaložené v Španielsku
   Výrok rozsudku
   
               1.
            
            
               Španielske kráľovstvo si tým, že ponechalo v platnosti režim odpočítania výdavkov súvisiacich s výskumom, rozvojom a technologickou inováciou, ktorý je nevýhodnejší pre výdavky vynaložené v cudzine ako pre výdavky vynaložené v Španielsku, pričom tento režim vyplýva z ustanovení článku 35 zákona o dani z príjmov právnických osôb, zmeneného a doplneného kráľovským legislatívnym dekrétom 4/2004 z 5. marca 2004, nesplnilo povinnosti, ktoré mu vyplývajú z článku 43 ES a článku 49 ES o slobode usadiť sa a o slobodnom poskytovaní služieb, ako aj zo zodpovedajúcich článkov Dohody z 2. mája 1992 o Európskom hospodárskom priestore, teda z článkov 31 a 36 tejto dohody.
            
         
               2.
            
            
               Španielske kráľovstvo je povinné nahradiť trovy konania.
            
         
      (1)  Ú. v. EÚ C 178, 29.7.2006.